runetrust/blame-folketinget-dk huggingface dataset:
Lars Barfoed (KF), 2004-09-07:
Balancen i den økonomiske politik går naturligvis på, at vi på den ene side skal fastholde en stram økonomisk politik, hvor vi nedbringer gælden og dermed letter fremtidige generationer for renteudgifter; vi ønsker med andre ord ikke at sende regningen for nutidens forbrug ind i børneværelserne.
Orla Østerby (KF), 2020-05-05:
Ja, vi har fået kortere sagsbehandlingstider, de er blevet meget, meget kortere, og det har betydet, at man har kunnet effektivisere de her ting i en grad, så det jo er sådan – hvis vi ser på det fra kommunernes side, og jeg forhørte mig lige i går – at landmændene har en mulighed for meget, meget hurtigt at komme i gang med en produktion, når de har besluttet sig.
Maria Durhuus (S), 2024-05-24:
I januar 2024 indgik et bredt flertal af Folketingets partier en aftale om flere social- og sundhedsassistenter og flere social- og sundhedshjælpere til ældreplejen og sundhedsvæsenet, ligesom også en trepartsaftale om investeringer i voksen, efter- og videreuddannelse er en realitet.
Bjarne Laustsen (S), 2005-04-12:
Lad os tage modregningen, som regeringen og statsministeren, hr. Anders Fogh Rasmussen, gentagne gange har udtalt sig positivt om: Det er jo sådan, at hvis en kassedame tjener 85 kr. i timen og efterlønnen er på 77 kr., så er der ikke mange basseører tilbage.
Kristian Thulesen Dahl (DF), 2003-01-16:
Nu er der så gået halvanden time af debatten, og vi kan konstatere, at der er ved at brede sig en enighed om, at vi skal diskutere det, forespørgslen går ud på, sådan i forhold til det fremadrettede, og det passer jo som fod i hose med, at jeg pludselig skal være ordfører på samme tidspunkt, det er jo dejligt, for det gør jo, at vi, synes jeg i hvert fald, kan starte en diskussion, der handler om, hvorvidt den udvikling, der sker i hele den vestlige verden og herunder altså også i Danmark, er glædelig, positiv eller i virkeligheden udtryk for det modsatte.
Pernille Rosenkrantz-Theil (S), 2022-06-07:
Vi har jo lige andenbehandlet L 157, og jeg synes egentlig ikke, det skal være nogen hemmelighed, at der er kommet rigtig mange indvendinger, og det er også på baggrund af dem, at vi har genovervejet, hvordan og hvorledes vi skulle gøre det omkring elevfordelingen.
Kristian Thulesen Dahl (DF), 2003-05-15:
Forhistorien er jo sådan set, at Dansk Folkeparti står i den her situation efter valget, at enten kan vi se på, at et meget stort flertal herinde i Folketinget fortsætter med at uddele alle de her mange millioner, der kommer ind via satsreguleringsprocenten, og holde os udenfor og løfte den principielle fane meget højt, hvilket vi selvfølgelig godt kunne have lyst til, eller vi kan vælge, som vi så valgte at gøre, at gå ind og sige, at det trods alt er bedre, at vi er med til at fordele de her penge, når nu der er så stort et flertal, der vil fortsætte den ordning, end at stå udenfor og ikke have indflydelse på, hvordan de penge fordeles.
Thomas Jensen (S), 2010-02-03:
Det skal jo hænge sammen – både uddannelsespolitikken og boligpolitikken, så mit spørgsmål er: Når ministeren har fået udnævnt den nye formand, vil vi så se nogle nye initiativer, vil man så begynde at lytte til de her rapporter, man har fået lavet, fra AKF, sådan at vi kan få en ny ungdomsboligpolitik i Danmark?
Benny Engelbrecht (S), 2008-01-22:
Vi har lyttet nøje til, hvad der blev sagt, sidste gang forslaget blev behandlet, og nu, hvor det bliver behandlet denne gang, ikke mindst til Venstres daværende og nuværende ordfører, hr. Jacob Jensen, der dengang henviste til, at man ville tage konkret stilling til dobbeltsporenes prioritering, efter at konklusionerne i Infrastrukturkommissionens rapport var kendt.
Ove Hygum (S), 1999-02-10:
Med hensyn til hr. Mogens Andreasens spørgsmål vil jeg sige, at flere af spørgsmålene efter min bedste opfattelse falder helt uden for det spørgsmål, jeg er blevet bedt om at tage stilling til eller svare på her i dag, nemlig spørgsmålet om de konkrete forhandlinger om den ny efterlønsordning og det lovforslag, som skal førstebehandles her på fredag, så jeg nøjes med at sige, at regeringen ikke har gjort sig nogen overvejelser om, hvad man vil foretage sig i tilfælde af - hvad vi nægter at tro på vil ske - at vi bliver underkendt af EU-Kommissionen i deres opfattelse, og der kommer et efterfølgende sagsanlæg ved EF-Domstolen.
Rune Lund (EL), 2021-01-21:
Og som hr. Dennis Flydtkjær lige om lidt vil gøre opmærksom på, er det jo sådan, lige præcis i forhold til elbiler og hybridpluginbiler, og hvem der har økonomien til at kunne købe dem, at det typisk vil være folk, der har lidt flere penge.
Frank Aaen (EL), 2007-01-31:
Jeg vil sige – nu hvor der hele tiden bliver sagt, at det er Frank Aaen-filmen, og det er jo meget muntert – at hvis jeg skulle have medvirket med materiale til den film, jeg tror ikke, jeg kan se det i filmen, er det med noget så farligt som svar fra regeringens ministre, som er blevet lagt åbent frem på Folketingets hjemmeside.
Peter Skaarup (DD), 2023-05-15:
Noget af det, som hr. Dennis Flydtkjær var inde på, var jo erhvervsskolerne, og man kan sige, at man jo selvfølgelig godt ved, at et finanslovsforslag som det her på dette tidspunkt ikke er et fuldt dækkende finanslovsforslag, der tager alle mulige spørgsmål op, som man normalt ville gøre i et stort finanslovsforslag, og det kommer jo nok til efteråret, men jeg synes, at det, ordføreren sagde om erhvervsskolerne, var lidt flagrende, for der er jo virkelig brug for en opdatering der, hvis vi skal få flere ind på erhvervsskolerne og få flere faglærte ud hen ad vejen.
Line Barfod (EL), 2008-11-20:
Der er den berømte sag, som fru Marianne Jelved henviste til, da vi diskuterede det her i foråret, med skoleinspektøren Inger Merete Nordentoft , som vakte stor forargelse i sin tid, fordi hun bevidst valgte at få et barn uden at ville oplyse, hvem faren var.
Carsten Hansen (S), 2014-12-10:
Nu gjorde jeg rede for, at tryghed bliver det vigtigste tema, både i forhold til når man renoverer, så man sikrer, at man undgår mørke stier, og man tager kriminalpræventive hensyn, men også i forhold til den boligsociale indsats, hvor man nu også skal lave en handlingsplan for, hvad der sker, hvis der opstår uro.
Lene Espersen (KF), 1999-05-11:
Vi ser også gerne, at der tilknyttes en parlamentarikerforsamling til ministerkonferencen, og jeg synes, det er et godt initiativ, der er taget her i Folketinget, hvor vi får en mulighed for at følge ministerkonferencen i Seattle, således at der også fra verdens parlamenters side sættes yderligere fokus på WTO i relation til det almindelige parlamentariske arbejde, men selvfølgelig også på, at man forhåbentlig med tiden kan få en større debat i de enkelte parlamenter om globaliseringen, internationaliseringen og mange af de temaer, som man har oppe at vende i den forbindelse.
Peter Skaarup (DF), 2013-01-16:
Altså, den perlerække af løftebrud, som den nuværende regering har begået over for vælgerne, har jo stor betydning der, nemlig at man på en lang række områder har lempet udlændingepolitikken modsat det, man sagde i valgkampen, hvor man sagde, at man sådan nogenlunde ville fastholde den udlændingepolitik, vi havde.
Ole Glahn (RV), 2006-01-13:
Den meget klare måde, ministeren udtrykker sig på, overrasker mig da lidt, for jeg har den opfattelse, at der er visse dele af landbruget, godt nok en mindre del end der har været hidtil, der har behov for måske på grund af skift i produktionsformer at kunne bruge en bygning, som har været udlejet til beboelse for en ansat.
Keld Albrechtsen (EL), 2004-04-23:
Man kan altså sige, at når man ser på kvaliteten af biltilsyn, så kan vi næppe nogen sinde forestille os, at vi kan få den højere end nu, og når man ser på de økonomiske konsekvenser, ja, så er forslaget direkte negativt. Så medfører forslaget selvfølgelig et nyt element af bureaukrati og kontrol, som er nødvendigt, fordi der opstår disse habilitetsproblemer især ved omsyn, som der er peget på.
Lisbeth Bech-Nielsen (SF), 2021-12-22:
Når hr. Kristian Thulesen Dahl stiller mig et økonomisk spørgsmål, om der er økonomisk dækning for de merudgifter, så de ældre kan få det, de har ret til, den pleje og omsorg, de har ret til, så bliver jeg jo nødt til at svare, at det har vi diskuteret i finanslovsforhandlingerne, og finansministeren har sat en tyk streg under, at der er coronarelaterede merudgifter, og dem er der dækning for hos staten.
Inge-Lene Ebdrup (V), 2003-10-23:
Jeg vil blot gøre SF's ordfører opmærksom på, at det her forslag giver nye boliger, og at vi, selv om vi nu justerer loven en smule, stadig væk holder fast i, at hensigten var at bygge nye boliger, og det gør vi også med det her forslag.
Thomas Jensen (S), 2013-05-22:
Som det også fremgik af min ordførertale, kerer jeg mig enormt meget om retssikkerheden, og derfor er jeg også glad for, at skatteministeren, med det samme de her sager er kommet op, har bedt SKAT om at komme med en redegørelse – en redegørelse, som vi vil få oversendt til Folketingets Skatteudvalg, sådan at vi kan blive oplyst om, hvad der er op og ned i det her.
Sophie Hæstorp Andersen (S), 2012-10-26:
Det er også mennesker i dag, som har ret til 1 måneds behandlingsgaranti, men som har cyklet rundt i systemet, inden de fik den ret, og for dem vil der også være en forbedring her, selv om de måtte ende med at vente 8 uger, før de kan gå på privathospital, alene af den årsag at de gør det.
Sophie Hæstorp Andersen (S), 2009-12-09:
Jeg vil dog sige, at der er kommet flere rapporter, bl.a. fra Arbejderbevægelsens Erhvervsråd, der har påpeget, at der er en tendens til, at mennesker med et lavere uddannelsesniveau har sværere ved at udnytte det frie sygehusvalg og har sværere ved rent faktisk at gøre brug af det.
Pia Gjellerup (S), 2006-03-30:
Der synes vi, at vi, når vi allerede der er henne og lave lidt andre beslutninger, end der står i forretningsordenen, så bør benytte den næstkommende relevante lejlighed til at indføje begge udvalg vedrørende begge dele af rigsfællesskabet i vores almindelige forretningsorden.
Ulrik Kragh (V), 2003-12-11:
Nu hører vi den sædvanlige pusten til bekymringen, hvilket er fuldstændig urimeligt i forhold til de lejere, der har en tryghed for, at deres huslejer ikke stiger, uden at de får et tilbud om genhusning, hvis det er sådan, at den stiger med mere end 155 kr. pr. kvadratmeter.
Bjarne Laustsen (S), 2003-11-13:
Når hr. Ulrik Kragh ikke vil sige noget om det andet, end at der er behov for det osv., og ikke vil køre den her åbne proces, men skal afvente osv., så opnår man jo den her unødige ængstelse derude hos de folk, der har forsvarsinstallationerne.
Jesper Langballe (DF), 2002-05-29:
Ligesom i Blågårdsgade i 1991, hvor det var den stedlige gejstlighed, der selv havde arrangeret besættelsen af sin egen kirke, kan man have en fornemmelse af, at det også er sådan her. Hvis det er tilfældet, kan det ikke være ministeren uvedkommende, hvis det her efterhånden når op på et plan, hvor det kommer ud af kontrol.
Leif Mikkelsen (V), 2005-06-09:
Men virkeligheden er, at Det Radikale Venstre på uddannelsesområdet etablerede et evalueringsinstitut på nøjagtig samme vilkår, som vi her foreslår, med nøjagtig de samme argumenter, som vi nu bruger, som Det Radikale Venstre nu åbenbart ikke kan huske og ikke vil støtte.
Kirsten Brosbøl (S), 2008-04-03:
Der er så god grund til at overveje, om man kunne indrette systemet en lille smule mere enkelt og skabe nogle mere slagkraftige forskningsråd, men en sådan beslutning skal ske på baggrund af en grundig analyse af, hvordan systemet fungerer i dag, og hvordan det kunne gøres bedre.
Stine Brix (EL), 2012-03-29:
I det her tilfælde skyldes det ikke, at vi synes, at forslagets indhold er dårligt, men derimod vores principielle problem med satspuljen, hvor man jo beder førtidspensionister, kontanthjælpsmodtagere osv. osv. om at finansiere væsentlige dele af vores socialpolitik.
Astrid Carøe (SF), 2021-10-12:
Det er fuldstændig afgørende, at hadforbrydelser behandles som netop hadforbrydelser, og det er det altså, uanset om baggrunden for forbrydelsen er offerets seksualitet eller køn, hvor man så har mulighed for at melde det, som det er i dag, eller om det er på baggrund af kønsidentitet eller handicap, der er det, vi vil putte ind i lovgivningen.
Per Clausen (EL), 2009-03-17:
Desværre synes jeg ikke, at jeg nødvendigvis er blevet så meget klogere på, hvordan man vil sikre sig, at de nye patientrettigheder ikke ender med at få den - givetvis - utilsigtede konsekvens, at nogle af de patienter, som er hårdest ramt, får en dårligere behandling, end de gør i dag.
Thomas Adelskov (S), 2003-02-19:
Det er sådan med systemet herinde, at nu har hr. Bjarne Laustsen ikke flere kommentarer, så han kan ikke tage til genmæle og forklare befolkningen, hvor lykkelige vi er over ikke at bidrage til den aftale, som regeringen har indgået med andre partier i Folketinget, for den betyder jo rent faktisk, at man ude på erhvervsuddannelserne ikke får en bønne over den samlede periode og rent faktisk er meget ringere stillet end de løfter, som regeringen jo afgav i valgkampen.
Christian Juhl (EL), 2020-06-22:
Nu har vi haft fem eller seks møder samt konferencer og høringer osv. om Arktis inden for bare den sidste måned, og det synes jeg jo at man bliver klogere af, men der var en debat her i salen i sidste uge, hvor hr. Søren Espersen fra Dansk Folkeparti, da jeg nævnte, at nu skulle vi huske de udsatte børn, sagde: Jamen det problem er jo løst – hvorfor nævner du et problem, der er løst?
Tina Nedergaard (V), 2005-10-11:
Jeg vil gerne give det tilsagn, at jeg finder det ret naturligt, at uddannelsesinstitutioner også på det erhvervsrettede område – i samarbejde naturligvis med den centrale myndighed på feltet – meget prøver at se på, om man ikke inden for de nuværende rammer kan tilrettelægge forløb, som tager højde for eventuelle fysiske eller psykiske handicap.
Jeppe Kofod (S), 2011-05-27:
Og så kan man jo altid i bagklogskabens ulidelig klare lys måske problematisere et ord i verbalnoten, men jeg tror bare ikke, det tjener noget formål, specielt ikke, hvis man kommer til at sige, at det, som vi skulle have skrevet, var, at vi arbejder for – det kunne man forstå på hr. Søren Espersen – at de har ret til uafhængighed.
Margrethe Vestager (RV), 2003-01-24:
Det andet er, at jo, jeg ved faktisk i hvert fald noget om, på hvilke områder høringssvarene har påvirket lovforslaget, og jeg må nok sige, at i forhold til det principielle, vi diskuterer, nemlig at man én gang for alle dikterer ledelsesmodellen, så er det i småtingsafdelingen, at høringssvarene er blevet imødekommet.
Elsebeth Gerner Nielsen (RV), 2002-05-28:
Landmænd, der er heldige at have gårde langs Odense Å, langs Horsens Å, oppe ved Arresøen, alle de smukke steder i landet, får mulighed for at opføre i alt fald to bygninger, som bagefter kan udstykkes og blive til boliger ude i det åbne land til fordel for ganske få mennesker; ganske, ganske få mennesker får glæde af det her.
Frank Aaen (EL), 2000-05-03:
erfaringer, jeg har ude fra livet, så er det lige præcis sager af denne her type, som gør, at folk er dybt forbandede både på deres fagforening, på deres a-kasse, på arbejdsministeren og på hele regeringen, fordi de faktisk mener, at de bliver umenneskeligt og urimeligt behandlet for beskedne forseelser.
Karen Hækkerup (S), 2013-05-14:
Fordelene kan være økonomiske i forbindelse med betaling af faste udgifter og udgifter til dagligt forbrug eller ikkeøkonomiske i form af mere omfattende praktisk hjælp i hverdagen til opgaver som f.eks. at hente, bringe og passe børn, købe ind og lave mad, gøre rent osv. Ankestyrelsens afgørelser peger desuden på, at observationer af parkerede biler eller besøg i borgerens hjem ikke er vejen frem.
Ole M. Nielsen (KRF), 2002-02-07:
Jeg mener, som der også var inde i debatten her, at hvis vi har ledige, vi ikke kan placere, så må vi placere dem ude med et løntilskud, altså hvor de indgår på ordinære vilkår ligesom her med et løntilskud til den virksomhed og den offentlige institution osv., der tager dem ind, men for en kort periode ad gangen.
Martin Henriksen (DF), 2017-02-07:
Ud over at snakke om at begrænse tilstrømningen til landet skal vi selvfølgelig også arbejde med hjemsendelser, ikke fordi vi kan eller skal hjemsende alle, men nogle skal helt sikkert hjem, og det er også et arbejde, som man så småt er gået i gang med, og som der også er lagt op til at intensivere i forbindelse med aftalen om finansloven for 2017.
Tom Behnke (KF), 2011-02-04:
Det er desværre nødvendigt forstået på den måde, at også de vidner, som har en eller en form for tilknytning til eller forbindelse med tiltalte, skal have mulighed for at vidne anonymt, selvfølgelig under de samme strenge bestemmelser om, at det ikke må være sådan, at det får betydning for tiltaltes forsvar.
Kim Christiansen (DF), 2006-03-22:
Og selv om man skal være forsigtig med at give bemyndigelser, har Dansk Folkeparti nu ingen problemer med at give finansministeren bemyndigelse til at fastsætte, hvilke betalinger der skal være omfattet af ordningen, herunder at selvejende institutioner under staten skal anvende betalingssystemet til afvikling af betalinger.
Magnus Heunicke (S), 2015-04-22:
Derfor er der også i min aftale med Region Nordjylland indeholdt en bestemmelse om, at man eventuelt kan vælge at prioritere et IC-stop i Støvring i stedet for i Skørping, men man kan altså ikke få begge dele, for det vil indebære et for stort tab af tid for passagererne.
Manu Sareen (RV), 2012-03-27:
For vi har formel ligestilling her i Danmark, og det er selvfølgelig dejligt at se, at unge mennesker har tillid til det, og at de også har tillid til, at de ikke bliver begrænset af deres køn, men samtidig – og det er der, hvor det bliver lidt interessant – svarede over halvdelen af de unge, at de mente, at mænd er bedre egnede til at være politibetjente end kvinder, og at kvinder er bedre til at være sygeplejersker end mænd.
Peter Skaarup (DF), 2014-12-18:
Men der, hvor diskussionen kommer, er jo så, når det handler om, hvorvidt man i alle tilfælde skal have kropskamera, og hvad det så vil koste, hvad det vil medføre af retssikkerhedsmæssige udfordringer, og om vi går ind i den private sfære, hvis vi siger ja til det.
Ole Hækkerup (S), 1999-01-14:
Ved at styrke adgangen og kendskabet til offentlige meddelelser og kundgørelser bliver ordningen et led i regeringens plan for at bruge informationsteknologien til at understøtte den enkeltes adgang til indsigt og indflydelse og dermed også sådan fundamentalt forsøge at understøtte demokratiet lidt.
Gitte Seeberg (KF), 2000-09-07:
Det handler om at føre en politik, der målrettet sigter mod at omstille Danmark til vidensamfundet, og om, at de offentlige udgifter, skatter og afgifter, ikke må blive så høje, at de undergraver det, der skal betale for velfærden, nemlig danskernes arbejde og initiativlyst.
Frank Aaen (EL), 2009-04-14:
For hvis man har gjort noget vedrørende erhvervslivet for nogle år siden, kunne det måske være meget godt at vide, hvad det har kostet erhvervslivet, altså, hvis det var sådan, at der var en sænkelse af en skatteudgift for 10 år siden, hvad ville den sænkning af skatteudgiften til erhvervslivet være i dag?
Steen Gade (SF), 2005-06-14:
Så er vi derhenne, at meget af det, der sker ved, at den her lovgivning nu bliver gennemført, desværre er en fortsættelse af, hvad der i øvrigt er sket på det åbne land under den her regering, altså under stærk indflydelse af Venstre og Dansk Folkeparti.
Tina Petersen (DF), 2007-10-23:
Eco-design-direktivet er et rammedirektiv, der indeholder de generelle principper og kriterier for fastlæggelse af krav til miljøvenligt design i Europa, men hvor de efterfølgende gennemførelsesforanstaltninger og konkrete krav til de enkelte produkter her i Danmark vil blive fastsat ved dansk lov - først og fremmest af energiministeren, men også af miljøministeren.
Ole Birk Olesen (LA), 2016-05-19:
Jeg vil gerne høre hr. Johannes Lebech, om NATO accepterer udgifter til sundhedsvæsenet, altså hvis man flytter udgifter fra jagerfly over til blindtarmsoperationer, knæoperationer og kræftbehandlinger osv., som et bidrag til det fælles forsvar af NATO-området.
Zenia Stampe (RV), 2025-06-04:
Men det, der er mit spørgsmål, er, om der også sidder folk, danske muslimer, som kan blive ramt af de objektive krav, men som i virkeligheden er lige så danske i hjertet og gode demokratiske medborgere, der har fortjent et dansk statsborgerskab, ligesom den ansøger, der desværre er gået bort.
Poul Nødgaard (DF), 1998-01-14:
Der er ingenting, der bare står stille, og det skal også udvikle sig, og det vil udvikle sig fremover, men man må stadig væk have for øje, at det alt, alt afgørende i uddannelserne er, at man får noget ind deroppe, og det får man ikke, som jeg sagde tidligere, med endeløse diskussioner.
Victoria Velasquez (EL), 2020-06-19:
Bl.a. regnes det slet ikke med, hvor meget det giver tilbage, at vi ikke skal betale for vores hospitaler, og hvor meget vi får ud af, at vi faktisk har lige adgang til sundhed, at vi vælger at prioritere de offentlige dele, og at der er flere ting, der kommer til at komme massive investeringer i.
Jan E. Jørgensen (V), 2014-05-07:
Det samme gør sig gældende, hvis nogle spejdere vil holde økseløb, eller hvis nogle klasser fra den lokale folkeskole vil spille rundbold eller man vil holde en større picnic, for så skal man altså søge om en tilladelse og betale 1.500 kr., modsat af hvad man skal på andre offentlige arealer, som er i kommunalt eje.
Pia Kjærsgaard (DF), 2009-05-27:
Jeg har aldrig nogen sinde haft grund til på nogen måde at underkende partiets gruppeformand, hr. Kristian Thulesen Dahl, og man må jo også bare erkende, at det meget ofte er sådan, at når vi kommer op med nogle ting, hvad enten det er over for regeringen, hvad enten det er over for medierne, eller hvor det er, så er det faktisk den vej, vi går.
Birthe Rønn Hornbech (V), 1999-11-25:
Indvandrerstoppet skal fastholdes, men vi ønsker at gøre opmærksom på, at vi har brug for udenlandsk arbejdskraft inden for de højteknologiske områder, og vi lægger meget vægt på i Venstre, at ansøgninger om disse opholdstilladelser behandles hurtigt, og vi forstår også, at indenrigsministeren gør sig umage herfor.
Henrik Vestergaard (V), 2002-02-05:
Ifølge regeringens udspil fra januar 2002, »Mere velfærd og mindre bureaukrati - sanering af råd, nævn, udvalg og centre«, nedlægger man Rådet for Bedre Madkvalitet og skaber derved en årlig besparelse på 3,2 mio. kr. Den forhenværende fødevareminister, fru Ritt Bjerregaard, er, ikke unaturligt, uenig heri og ønsker med dagens beslutningsforslag at opretholde Rådet for Bedre Madkvalitet.
Kim Andersen (V), 2000-05-05:
Til hr. Christian H. Hansen: Vi er enige i de to beslutningsforslags intentioner, men hr. Christian H. Hansen burde vide - det gør vi i hvert fald som et ansvarligt parlamentarisk parti - at det er problematisk at lovgive med tilbagevirkende kraft, og man kan også, når retfærdigheden skal ske fyldest, i hvert fald sætte spørgsmålstegn ved, om 3.700 kr. pr. hektar er det rigtige beløb.
Søren Søndergaard (EL), 2004-01-13:
Jeg var en af dem, der blev en lille smule forundret, da jeg hørte den tale, statsministeren læste op dagen efter nytårsaften, ikke så meget fordi der i den grad manglede konkrete forslag til, hvad der skal ske med det danske samfund, men mere på grund af den utrolige selvros, som talen emmede af, ikke specielt på statsministerens eller hans partis vegne, men over, hvordan det går.
Henning Hyllested (EL), 2017-11-03:
Vi kender det også fra Vestbanen, som hr. Kim Christiansen jo i øvrigt har været en voldsom fortaler for, og godt for det, men hvor det jo er Arriva, der er, hvad skal man sige, underentreprenør, eller det er Arriva, der ligger og kører på den bane på opdrag fra Region Syd.
Rikke Hvilshøj (V), 2000-03-16:
Det må være muligt at gøre dette mindre bureaukratisk, og vi vil derfor under udvalgsarbejdet søge, om der ikke findes andre mulige løsninger på de i lovforslaget identificerede problemer, således at det også kan være et spørgsmål om at kigge konkret på problemerne og lige pludselig ikke generelt gøre det til et problem, at der bor i alle tilfælde mere end to mennesker pr. rum.